ఫహద్ ఫాజిల్ కు మలయాళంలో మంచి ఆర్టిస్టుగా పేరుంది. అందుకే, ఇతర భాషల నుంచి కూడా ఆయనకు మంచి ఆఫర్లు వస్తున్నాయి. తెలుగులో నాగార్జునతో 'కిల్లర్' చిత్రాన్ని రూపొందించిన ప్రముఖ మలయాళ దర్శకుడు ఫాజిల్ తనయుడైన ఫహద్.. ఇప్పటికే తమిళంలో కొన్ని సినిమాలు చేశాడు. తెలుగులో ప్రస్తుతం అల్లు అర్జున్ హీరోగా సుకుమార్ రూపొందిస్తున్న 'పుష్ప' సినిమాలో ప్రధాన విలన్ పాత్రను పోషిస్తూ, టాలీవుడ్ కి పరిచయమవుతున్నాడు. మరోపక్క తమిళంలో కమలహాసన్ నటిస్తున్న 'విక్రమ్' సినిమాలో కూడా విలన్ గా కీలక పాత్ర పోషిస్తున్నాడు.
ఈ క్రమంలో తెలుగులో మరో భారీ చిత్రంలో నటించే అవకాశం తాజాగా ఫహద్ కు వచ్చినట్టు తెలుస్తోంది. రామ్ చరణ్ హీరోగా ప్రముఖ దర్శకుడు శంకర్ దర్శకత్వంలో దిల్ రాజు ఓ భారీ చిత్రాన్ని నిర్మిస్తున్న సంగతి తెలిసిందే. పాన్ ఇండియా మూవీగా రూపొందుతున్న ఈ చిత్రంలో కియారా అద్వానీ కథానాయికగా నటిస్తోంది.
ఇక ఇందులో విలన్ పాత్రకు ఫహద్ ను అడుగుతున్నట్టు సమాచారం. మంచి అవకాశం కావడంతో ఈ సినిమా చేయడానికి ఆయన కూడా ఆసక్తి చూపుతున్నట్టు చెబుతున్నారు. అలా తెలుగులో తన తొలి సినిమా 'పుష్ప' విడుదల కాకుండానే మరో సినిమాలో నటించే ఛాన్సును ఫహద్ అందుకున్నాడన్న మాట!
fahad fajil ku malayaalamlo manchi artistuga perundi. anduke, itara bhashala nunchi kuudaa aayanaku manchi aafarlu vastunnaayi. telugulo nagarjunato 'killar' chitraanni roopondinchina pramukha malayaala darsakudu fajil tanayudaina fahad.. ippatike tamilamlo konni cinimaalu cheshaadu. telugulo prastutam allu arjun heeroga sukumar roopondistunna 'pushpa' cinemalo pradhaana vilan paatranu pooshistuu, tollivood ki parichayamavutunnaadu. maropakka tamilamlo kamalahasan natistunna 'vikram' cinemalo kuudaa vilan gaa keelaka paatra pooshistunnaadu.
ee kramamlo telugulo maro bhari chitramlo natinche avakaasam taajaagaa fahad ku vachinattu telustondi. ram charan heeroga pramukha darsakudu shankar darsakatvamlo dil raju oo bhari chitraanni nirmistunna sangati telisinde. pan india mooveegaa roopondutunna ee chitramlo kiara adwani kathaanaayikagaa natistondi.
ika indulo vilan paatraku fahad nu adugutunnattu samacharam. manchi avakaasam kaavadamtho ee sinima cheyadaaniki aayana kuudaa aasakti chuuputunnattu chebutunnaru. alaa telugulo tana toli sinima 'pushpa' vidudala kakundane maro cinemalo natinche chaansunu fahad andukunnadanna maata!